મોરબી જીલ્લા શિક્ષણાધિકારી બી એમ સોલંકીએ મોરબી જીલ્લાની માધ્યમિક અને ઉચ્ચતર માધ્યમિક શાળાઓના સંચાલક અને આચાર્યને પત્ર પાઠવી જણાવ્યું છે કે બાળકોની સલામતીને ધ્યાનમાં રાખીને શાળાના સંચાલક તેમજ આચાર્યને વિવિધ સુરક્ષા અંગેની ચકાસણી કરીને અહેવાલ મદદનીશ શિક્ષણ નિરીક્ષકને પહોંચાડવા જણાવ્યું છે શાળા સલામતી અંગે જણાવ્યું છે કે શાળાનું મકાન કે જેમાં વર્ગખંડો, લેબોરેટરી, લાયબ્રેરી, કોમ્પ્યુટર રૂમમ, પાણીની રૂમ શૌચાલય કે અન્ય પ્રકારના બાંધકામ જેનો ઉપયોગ વિદ્યાર્થીઓ દ્વારા કરવામાં આવતો હોય તે બાંધકામ જોખમી નથી તેની ચકાસણી કરી લેવાની રહેશે ફાયર સેફ્ટીના સાધનો દ્વારા શાળા મકાનની જરૂરીયાતને ધ્યાનમાં રાખી પુરતી સંખ્યામાં વસાવવાના રહેશે અને તેનું રીફીલીંગ તેમજ ઇન્સ્પેકશન નિયમિત સમયાન્તરે કરાવી લેવાનું રહેશે.